钦定古今图书集成/明伦汇编/官常典/第727卷 > 尹玉
## 钦定古今图书集成/明伦汇编/官常典/第727卷 > 尹玉

按《宋史忠义传》：“玉，宁都人。以捕盗功为赣州三砦巡
检。秩满城居，从文天祥勤王。及天祥至平江，调玉同
淮将张全、广将朱华拒大兵，战于伍牧。全等军败，以
淮、广军先遁，曾全、胡遇、谢荣、曾玉以赣州四指挥军
亦遁，唯玉残军五百，殊死战。玉手杀数十人，箭集于
胄如猬毛，援绝力屈，遂被执。大军横四枪于其项，以”
梃击之死，馀兵犹夜战，杀人，马蔽田间，无一降者。质
明，生还者四人。赠玉濠州团练使，官其二子，赠田二
顷，以恤其家。